ايها الاخوة يجلس هذه الليلة المباركة مباركة في جلوسنا لذكر الله عز وجل وتدارس كتابه الكريم سنة نبيه المصطفى صلى الله عليه وسلم وذلك لنذكر انفسنا ونتذكر من ان المؤمن
تتميما لما قلنا في اخر حصة من قبل عليه ان يرتب على نفسه اورادا من الذكر من القرآن الكريم اساسا ومما استطاع بعد ذلك من اذكار وتسبيحات وتكبيرات وتهليلات الى اخره. والكلام اليوم متجه الى نوع من
تخصيص هذا المعنى بما هو مفيد للانسان تغذية له لأنه كما هو معروف انسان يتغذى يتغذى بدنه فاذا انقطع غذاءه اضطرب بدنه وفقد توازنه. واذا فقد توازنه انحرف وسقط صريعا
كذلك نفسه تتغذى فاذا انقطع غذاؤها اضطربت واذا اضطربت تمايلت ثم سقطت يعني النفس ديال الانسان هي كالبدن ديال الانسان البدن ديال الإنسان الى هو كان كيتغدى مزيان التغدية عندو متكاملة
فكيبقى البدن ديالو متوازن متماسك شاد راسو مزيان صحيح ولكن اذا كانت هذه التغذية ضعيفة او تغدية متقطعة او ناقصة راه كتأتر النقصان ديال التغدية كيأتر على البدن ديالو او كيضطر بالبدن او كيولي معرض للمرض فكيتمايل اي كيفقد التوازن
ديالو ويسقط يعني انه يسقط مريضا او صريعا او ما قدر له النفس قلت بحال البدن النفس ديال الانسان بحالها بحال البدن محتاجة للتغذية وتغدية منتظمة مستمرة ان الطبيعة ديال التغذية باش كتكون نافعة وهذا معروف بالتجريب والتطبيب والفترة لي خلق الله عليها الانسان ان
التغدية خصها تكون فيها جوج د الأمور الأمر الأول الإنتظام تكون منظمة شي واحد النهار بنادم ياكل ياكل ياكل حتى يتنفخ ودوز عليه شهور وهو جيعان. او الماكلة ديالو ناقصة
هذا اضطراب في التغدية كذلك اذن النفس ملي كتحتاج للتغذية خصها تكون التغذية متوازنة اي بمقدار هاد المقدار مخصوش ينزل عل الحد الادنى من الغداء لي كيغدي النفس او مخصوش يفوت القدر لي يؤدي للتخمة
والنفس اذا اضخمت بالاعمال كلت وعميت. فان القلوب اذا كلت عميت كما في الحديث النبوي الشريف اذن لابد من توازن لابد ان الغذاء يكون ديال الانسان الغذاء الروحي ديالو من العبادات والاذكار ديالو تكون متوازنة
من بعد التوازن خاص يكون مستمر اليوم وغدا احب الأعمال الى الله ادومه وان قل ولذلك واصلنا المرة الاخيرة انه الانسان يداوم على قراءة القرآن الكريم واخا يكون قليل لان الفايدة
الفايدة في الدوام لأن هداك الدوام نقطة على نقطة على نقطة كيوصل الإنسان بإذن الله سبحان الله العظيم هاد الأمر المتعلق بالسير الى الله عز وجل لأن قلنا العبادة هي سير الى الله سبحانه وتعالى
الانسان بين امرين اما سائر او متوقف لما كتكون سائر فأنت اذن تتقدم وتترقى كطلع فمراتب ديال الإيمان والصلاح والتقوى والفلاح ولا قدر الله الا توقف الإنسان فانه يضطرب انه التغذية ديالو مكتكونش مناسبة مكيعاود يسقط ربما لا قدر الله كيسقط في الهاوية نفسها لي كان فيها من قبل ويرجع الى الحضيض
ويسقط اسفل سافلين. كيكون مضطر يعاود يبدا من صفر ويعاود يبدا يطلع ولذلك من العبث ان الإنسان يوقف التغذية ديال النفس ديالو اذا لابد ان الانسان يتعلم الاستمرار ويتعلم الصبر في السير الى الله عز وجل من حيث ما يتعلق بغذائه
لما كيكون الغداء ديال الإنسان بالصفة اللولة لي تكلمنا عليها وهي التوازن يكون الغذاء ديالو متوازن كيكون السير ديالو ايضا متوازن واذا كان غذاءه غير متوازن كيكون السير ديالو طبعا غير متوازن يكون مضطرب ولما كيفقد الغذاء ديالو فخطرة
من بعد الاضطراب ديالو كيولي يعني منحرف في السير ديالو وهو ما ذكره الله عز وجل فيما قرأنا قبل من قوله عز وجل واصبر نفسك مع الذين يدعون ربهم بالغداة والعشي
يريدون وجهه ولا تعد عيناك عنهم تريد زينة الحياة الدنيا. ولا تطع هنا محل الشاهد ولا تطع من اغفلنا قلبه عن ذكرنا واتبع هواه وكان امره فرطا عمره فرط اي الفروط اي منحرف
منحرف مضطرب متمايل غير متماسك بحال المشية ديال الإنسان اللي سكران ما عارف فين غادي وما قادرشاي يتبت بواحد الشكل مستقيم بسبب هداك الإنسان يعني لي البدن ديالو سكران هاديك الحالة ديالو ايضا النفس قد تصاب بمثل ذلك بسبب غياب
ثياب الزكر ولا تطع من اغفلنا قلبه عن ذكرنا غفل عن الذكر فغفلته عن الذكر ادت به الى هذا السير الفرط المنحرف المضطرب المتهالك الغفلة هي ضد الذكر ان الانسان يا اما ذاكر ويا اما غافل
ولابد للمؤمن ان يتزود لذكر الله عز وجل لانه سبحان الله ملي تجي الوقت ديال الاتصال بالله عز وجل فتتصل كيعطيك هداك الوقت دفعة يوصلك حتى للوقت لاخر فتكون ذاكرا لله على كل حال
ميجيكش لبالك يعني انه خصك تبقى ملي تصبح ونتا دكر دكر دكر حتا تنعس غير تفيق تبدا دكر والا صابتك لغفلة لا دكر الله عز وجل فيه بركة بالبركات ذكر يوصلك الى ذكر يعني لما دكر الله عز وجل فواحد اللحظة
هداك الذكر كيعطيك دفعة وكل انواع الذكر لها دفعات الى مثلها بحال مثلا صلاة الصبح ما تصليها في وقتها بجماعتها كتعطيك دفعة كاملة الى صلاة الظهر بينهما متخافش بإذن الله عز وجل
فصلاة الظهر عاود كتعطيك دفعة كاملة الى صلاة العصر والعصر كذلك الى المغرب والمغرب كذلك الى العشاء والعشاء كذلك الى الفجر وايضا انواع اخرى يعني من الصلوات خصوصات من الصلوات وحدة كدفعك للاخرى الجمعة مثلا لما تصليها بموعد
يعني ماشي غير تصلي ركعتين تجي معطل اما تسمع الخطبة صليها بموعظتها استافد من الخطبة وتصلي الركعتين مع الامام كتعطيك دفعة كاملة اسبوع الجمعة الأخرى ولذلك ورد في الحديث الجمعة الى الجمعة
وايضا رمضان الى رمضان كيغفر الله بهم الذنوب ما بينهما يعني داكشي لي يدوز بيناتهم ربي كيمسحو لك سبحانه وتعالى برحمته علاش؟ لأن الله عز وجل جعل من تلك الصلاة بركة تغفر نوعا من الذنوب واحد النوع خاص من الذنوب كيتمسح بسبب الصلاتين
من الجمعة الى الجمعة. وبسبب الرمضانين من رمضان لرمضان وهكذا. فالدين ديالنا في الفرائض ديالو شفناه انه مبني على توقيت معين منتظم لانتظام ما فيهش الفوضى كل العبادات منتظمة باوقات لها اوقات خاصة
شهور معلومات يعني راه مبني على موازين وقتية يسألونك عن اله الله قل هي مواقيت مواقيت للناس والحج فهي مواقيت للناس والحجة هنا رمز لكل العبادات لأن كل العبادات مؤقتة ان الصلاة كانت على المومنين كتابا موقوتا
وكذلك الزكاة لها وقتها انت تختاره عند رأس الحول يعني فراس العام واحد راس العام كديرو ليك نتا تبدا تزكي منو حتال منو يعني كديرو محطة للزكاة فكيكون عندك يعني انتظام في تلك الزكاة هكذا سائر العبادات الفرائض منتظمة مقادة
متوازنة باش كتعطيك واحد الدفعات وتخليك وتمكنك من السير تماما متلو واحد المثال دقيق بإذن الله باش كيقدر الإنسان يمشي وهاد العبادات كتشوفوها متكاملة وحدة كتكمل لخرا لأن كل وحدة عندها الدور ديالها
الصلاة مكتغنيش على الصيام والصيام ما كيغنيش على الصلاة والصلاة والصيام ميغنيوش عل الحج وهادو كاملين ميغنيوشاي على الزكاة وهكذا كل وحدة كدير الدور ديالها ومقادين. كضرب ضربة هنا وضربة هنا وضربة هنا باش كتقلع تقليعة جيدة في حياتك سيرا الى الله عز وجل. هاد المثال لي كنتكلم عليه بحال المجداد
ديال الفلوكة الصغيرة اللي تمشي في البحر ولا في الواد يكون داك النوع ديال النموذج ديال الفلايك الطوال اللي فيهم شحال من مجداف تلاتة ولا ربعة ولا عشرة لا اقل او اكثر ديال الناس كيجدفو. كل واحد كيضرب بالخشبة ديالو. هادوك الضربات ديال الخشبات
يكونوا منتظمين ملي يضربوا باليمن كيضربوا ضربة وحدة وملي ضربو بليسر كيضربو ضربة وحدة باش الفلوكة كتمشي كتستافد من هادوك الضربات كاملين ودير واحد الخطوة كبيرة في المال السبب في ذلك هو انه كاين انتظام منظمين
كذلك العبادات لها انتظام ملي كتكون مؤقتة. هاد الكلام كلو على الفرائض كذلك الإنسان في الأدكار المندوبة لي كيساعد بها السير ديالو الى الله عز وجل باش يستاطع يضمن الشرط الثاني ديال السير لي هو الإستمرار والدوام احب الأعمال الى الله ادوامه وان قل باش
يمكن يحافظ على الدوام خصو ينظم لأن الحاجة لي ممنظماش ميمكنش دوز سبحان الله العظيم بالنصوص وبالتجربة غير حاجة ممنظماش غادي تنقطع عليها واحد مدة وجيزة قليلة وتنقطع عليها ولكن ملي تنضمها وتوقتها حسب الطاقة ديالك ميفرض عليك تا واحد شي حاجة
حسب الطاقة ديالك والإمكانات ديالك بما هو مسنون ومشروع يعني تقتضي في ذلك بسنة النبي عليه الصلاة والسلام وتنظم الأمور ديالك من الأذكار النافلة والمندوبة سنن كانت مؤكدة او غير مؤكدة او كتقادها بواحد الإنتظام معين
كضمن الاستمرار ديالها او كتبقى مستمر فيها او كتربح الخطوة الكبيرة في السير الى الله عز وجل منتظما في سيرك مستمرا فيه او متكونش بالانقطاع لان الانقطاع والعياذ بالله كيرد الانسان الى احط مما كان عليه
اذن من هنا كان الكلام ديالنا السابق عن ذكر الله عز وجل وعن قراءة القرآن الكريم وعن الصلاة كل ذلك ينبغي ان يتوفر في هذان الشرطين الانتظام والاستمرار وكلو هذا مستفاد من الآية لي وقفنا عليها من قبل
والتي ذكرناها قبل قليل واصبر نفسك مع الذين يدعون ربهم بالغداة والعيش هاد الكلام لي كان باقي لينا ما قلناهش فيه الذكر ذكر الله بالغداة والعشي يعني بالصباح وبالعشية هذا فيه انتظام او اشارة الى ان المؤمن ينبغي ان يذكر ربه بانتظام بتوازن موقت بالغداة
وايضا ذلك يعني لما كينتظم بهاد الشكل ذلك يؤدي به الى الاستمرار واصبر نفسك مع الذين يدعون ربهم بالغداة والعشي يريدون وجهه فإرادة وجه الله عز وجل تدل على ثبات السير لأن اللي بغا الله عز وجل كيبغيه الله سبحانه وتعالى
من اراد الله واخلص النية اليه يسر الله له السير وعلق قلبه بالشوق اليه سبحانه وثبته على طريق وكان مستمرا يريدون وجهه يعني كيشوفو فوجه الله سبحانه وتعالى لا يلتفتون عنه يمينا ولا شمالا ولا يقصدون غيره سبحانه وتعالى
فلما الانسان كيوضع نصب العين ديالو ونصب القلب ديالو الله عز وجل في عبادته وسيره وسلوكه فانه يستقيم تيتقاد لأنه يستقيم حينئذ على الصراط المستقيم. ويمشي بواحد الشكل متوازن وبشكل مستمر. هذا الأساس بشكل مستمر. من هنا
اذ كان الانسان مطلوب فيه انه يقصد في مشيه ويقصد في مشيك القصد في المشي القصد في اللغة هو الاعتدال يكون معتدل ولكن ايضا من اهم الدلالات فيه ان تقصد يعني ان تقصد بنيتك بحال داك بنادم اللي غادي
خارج يدور فين غادي ما عارف فين هذا ليس بقاصد في سيره ولا في مشيه ولا في خطوه ولكن ملي كتكون خارج وعارف فين غادي نتا قاصد اي انت تدرك مقصدك وتدرك هدفك. فالإنسان اذا اذا كان سائرا الى الله عز وجل وهو قاصد
لأنه عارف انه داير الله عز وجل تجاهو فهو اذن يسير اليه يكون الله عز وجل حينئذ قبله كما ورد في الحديث في الصلاة يعني انك كتصلي الله تعالى راه قبالتك قبلك فإذا الإنسان كيتأدب مع الله عز وجل في عبادته باعتبار انه قبل شهد عندنا غير باش نجيبو
هاد المعنى ديال انك لما كتوجه لله سبحانه وتعالى راه الله سبحانه وتعالى اذن كيجعلك متعلق به سبحانه وتعالى وكيخليك تعيش وتحس على انك تقطع المسافات في اتجاهه سبحانه. اذا كتبدا تحس بأنك غادي وبأنك
فعلا بالفلوكة ديالك وراك كتقطع المسافة فينما شفتو راك مثلا كتلقى راسك راك قطعت مسافات طويلة شوف كي كنت وكي وليت وشوف عاود واحد المرحلة اخرى كي كنت وكي وليت اذن كتحس بالتقدم في الحياة الدينية ديالك
حس بواحد العلو وواحد الرفعة وبواحد السمو والنور الرباني يتهاطل عليك بالرضا والبركات وكيزيدك داكشي شوق على والامور بسيطة ماراهاش شي اثقال كثيرة واغلال اصرة للانسان ماتخليهشاي يمشي مزيان او انه
كيحس بأنه يؤدي واحد التكاليف فوق القياس لا ابدا. انما هي تكاليف خفيفة لطيفة لي فيها هو ان قلنا منتظمة ودائمة ولا تكون دائمة الا اذا كانت منتظمة اذا اذا كان الامر كذلك
وكان الانسان يبتغي وجه ربه بذكره اياه سبحانه وتعالى بهذا المعنى فانه حينئذ يكون يرتقي بمقامات الايمان ومنازل الاحسان يعني انه بحالا كيطلع فالدروج لي سماها ابن القيم رحمه الله مدارج السالكين مدارج جمع مدرج وهو المكان لي داير بحال الدروج كطلع فيه هداك
ديال الطائرة لي كطير فيه كيسميوه مدرج ديال الطائرة يعني مكاينش الدروج ولكن الدروج هوائية يعني كتبقى غادية وهي كطلع وهي كطلع وهي كطلع وغادية فإذا هاد الإحساس بالمدارج ديال السالكين عابدين لله سبحانه وتعالى كيحتاج لفقه من الإنسان
بما ان الفقه ديال العبادة كنحتاجو ليه باش نعرفو نتوضاو متلا فرائض الوضوء السنن ديالو نعرفو كيفاش نصليو على الفرائض ديال الصلاة ها الاركان ديالها ها كدا الى اخره ايام
الزكاة والحج وهكذا هذا فقه العبادة ايضا كاين عندنا فقه اخر كنحتاجوه فيما يتعلق بمدارج الايمان فيقوا الايمان كنا نسميوه فقه الايمان كيفاش الإنسان يفقه الدين ديالو من حيت هو ايمان؟ باش نتعلمو نفقهو الدين ديالنا من حيث هو ايمان محتاجين لجوج د الأنواع ديال الفقه
فقه يتعلق بالنفس وفقه يتعلق بمراتب الايمان نفسها يعني المعاني الايمانية بحال معاني ديال التوبة معاني ديال التوكل ومعاني ديال الزهد ومعاني ديال اليقين الى اخره هادي كلها معاني ديال الايمان اللي هي درجات ومدارج كيترقى عليها المؤمن درجة في
جا هو غادي لله عز وجل هاد المعاني خصها تفقه وتعرف باش الانسان كيستاطع يوصل ليها ويستطع يديرها هدف باش يمشي ليها اما واحد الحاجة مكتعرفهاش متعرفش ديرها هدف قدامك لي مكيعرفشاي الزهد ميعرفش يوصلو يعرفو فالمعنى ديالو باش يردو سلوك فيه
فيه لي مكيعرفش التوكل المعنى ديالو ميعرفش يوصلو اي ميعرفش يكتسبو كسلوك ويولي فيه خلق ويولي فيه طبيعة فكتعرف واحد واحد الحاجة وتبدا تطبع عليها. يعني كتعلمها تتولي فيك طبيعة فتصبح مكسبا. كتولي كسبتها
اذن هاد الفقه محتاجين لو وان شاء الله يعني في مقبل الأيام بإذن الله سنحاول ان نشرع في تعلم فقه هذه المنازل بشكل مفصل كنا تكلمنا عليها فشي وقت كلام مجمل فدار القرآن ولكن هدا كلام عام سنبدأ في تفصيل كل واحدة منها مدرجا مدرجا
الفقه الثاني وهذا كيظهر لي متكلمناش عليه من قبل نهائيا هو فقه النفس النفس كل واحد خصو يعرف نفسو يعني عرف المشكلات ديالو هو يشوف راسو ها هو غادي فطريق الإيمان ولكن كيلقى عثرات وكلنا فينا العثرات مكاينش لي يقدر يقول فينا اودي انا معنديش عثرات
هذا اذن مبقاش انسان اما انه ملاك او انه نبي مؤيد من الله عز وجل معصوم وحتى النبي ربي عز وجل بعض الأحيان يخطأ ويسددو اي يصلح لو باش يبين للناس بأنه بشر
اخطاء الانبياء انما هي للدلالة على بشريته باش يبقاو بشر في نهاية المطاف ميكونوشاي شي طبيعة او شي صنف من خارج البشر طيب اذن الخطأ لابد منه كل بني ادم خطاء وخير الخطائين التوابون
المشكل هو الدوام على الخطر اذن باش ما ندوموش على الخطأ خصنا نعرفو الخطأ باش متبقاش تعاودو الخطأ منين جاي؟ جاي من النفس النفس ومن الشيطان ولكن الشيطان منين داز لك؟ لأن النفس تصنتت لو
وعجبها كلامو اذن هاد النفس لي تصنتت للشيطان وتصنتات للهوى ديالها فيها شي علة الحالة لي كتلقى راسك فيها ضعيف قلب عليها شوف بالضبط اشنو من مشكلة عندك الجانب الايماني ما الذي يبطئك؟ واش عندك مثلا طول الأمل فيك الطبيعة ديال اليوم غدا اليوم غدا نديرها اليوم غدا كاين اللي فيه هاد الطبيعة
لي معندوش ماشي كلشي الناس الأخطاء ديالو متشابهة لي معندوش هادي را عندو وحدة خرا واش الإنسان فيه العجز غير العكز النفس كسولة مرخية. كاين لي عندو النفس ديالو كسولة مرخية. لا اقل ولا اكثر
انه فيها الحرص يعني الحاجة مكتيق غير في الحاجة لي بين يديك الحرص الحاجة لي مزال ماشي بين يديك راك مزال ما راد لها البال ولكن نهار تولي بين يديك كتبقى حارس عليها. فيؤدي هذا الحرص الى البخل
والى الشح امراض النفس كثيرة. اذا لابد من بعد معرفة منازل الايمان ومقامات الاحسان من توبة وتوكل وفقر الى الله وزهد وغنى بالله الى اخره لابد ايضا من معرفة النفس ومشكلاتها ومثبطاتها يعني هادوك السلاسل اللي كيعكزونا وما يخلوناش نتحركو موجودة في النفس ديالنا فقه النفس فقه
الايمان وفقه النفس بجوج خص الانسان يبدا يتعلم ليهم هذا كله من فقه الدين لي هو واحد من المعاني المقصودة في قول النبي عليه الصلاة والسلام من يرد الله به خيرا يفقهه في الدين
الناس يتبادر للدهن ديالهم غالبا لما يقراو هاد الحديث فقه الحلال والحرام الحلال والحرام هو جزء من فقه الدين ماشي هو كلشي فقه الدين بل هو جزء من فقه الدين وليس كل فقه الدين فقه الدين
بالحلال والحرام يتعلق بأركان الإيمان يتعلق بمنازل الإيمان يتعلق بفقه النفس وخبائثها كثيرة جدا تتعلق بفقه الدين بل يمكن ان نقول انما يسمى اليوم بفقه الواقع هو من جملة فقهية
الدين بزاف ديال يعني علماء ودعاة اليوم كيتكلمو على شي فقه كيسميوه فقه الواقع فقه الواقع كيقصدو بيه يعني ان الإنسان يعرف الزمان ديالو معرفة الزمان واهله باش يعرف كيفاش يدين فيه لي مكيعرفش الزمان ديالو ميعرفش يكون فيه مسلم ميعرفش يعيش فيه هدا كيسميه فقه الواقع هاد الفقه
من فقه الدين لأنه هو اللي كيسميه علماء اصول الفقه بتحقيق المناط يعني كيقولك لما تعرف الحكم الشرعي من كتاب الله او من سنة رسول الله صلى الله عليه وسلم نتا محتاج باش طبقو
ولما تبغي طبقو اشمن طبقو يعني كتنزلو فلرض. هاديك لرض خصك تعرفها باش غادي تنزلو. ميمكنش لواحد الطائرة معرفاش فين نازلة ونازلة ميمكنش. اما انها نزلت فديك البلاصة من قبل عارفة البلاصة مزيان وجاتها تعليمات باللاسلكي من الأرض ان المكان صالح للنزول عاد تنزل فيه فكذلك الدين ماشي
غير كتجيو تنزلو خصك تعرف فين غادي تنزلو واش هداك الموضع عندو قابلية يستقبل هداك الحكم الشرعي ولا معندوش قابلية تنزل عليه الحكم الشرعي ويردولك اما النفس ديالك نفسها ولا المجتمع لي داير بيك ومحيط بيك
اذا هذا في الحقيقة من فقه الدين ماشي شي حاجة خارجة على فقه الدين ففقه الدين شامل يعني قول النبي صلى الله عليه وسلم من يرد الله به خيرا يوفق
في الدين ان يفقهوا في نصوص الدين وفي كيفيات تطبيق الدين وفي مواقع تطبيق الدين ايضا كل ذلك لا يخرج ايضا عن فقه النفس واحوالها وامراضها وفقه مستويات الايمان ومدارجه
من هنا اذن بالنسبة لينا حنا كأفراد يعني الإنسان مهتم براسو بالدين ديالو بالحالة الإيمانية ديالو هو مضطر على الأقل يعرف هاد الجوج لأن الأمور لخرى كتعلق بالفقيه فقه نصوص الدين او فقه الواقع هادشي شغل الفقيه لي غادي يدير الفتوى
اما الناس لي حنا منهم وعموم الناس يهتم بالدرجة اللولة بالدين ديالو هو ماشي بدين الجماعة كلها دينو هو وصلاتو هو وايمانو هو مضطر ماشي مخير مضطر باش يعرف هاد جوج د الأشياء لي تكلمنا عليهم اي يعرف منازل الإيمان لي خصو
ويعرف احوال النفس ديالو مواطن الضعف منو ومواطن القوة منو فين كيقدر يكون قوي شوية فين ما كيقدرش يكون قوي وكيكون ضعيف باش يعالج هاديك الحالات ديال الضعف ديالو ويبحث فيها ويقلب فيها هادشي كلو لاش
باش يستطع يطبق الأمور لخرى لي تكلمنا عليها من قبل في ذكر الله اي انه يستطع ينظم الذكر لأنه حنا قلنا مزيان تنظم الحالات ديال الذكر والأوقات ديال الذكر ديالك تنظمها تنظمها في المقادير ديالها على حساب الطاقة ديالك وتنظمها في اوقات معينة
على حساب الفراغ ديالك واليسر ديالك حسب العمل ديالك كدوز واحد تلتيام ربعة تعاود تخربق كلشي اذن اش كاين؟ شي علا كاينة تما فين النفس اما عندك حالة من الملل مرة وحدة كتمل
يا اما عندك عدم القدرة على الثبات على شيء واحد مهم كاين شي مشكل تما اذن معرفة احوال النفس اتعاونك باش تستاطع تكون منظم في الأمور ديالك عامة وفي امور العبادة خاصة
اذا استطعت اذا تعرف هاد الاشياء هادي من نفسك فين كاينة لعل فيك لي مخلاتكش تكون منظم غادي تعالجها وملي تعالج هاد ستاطع تكون منظم وملي تكون منظم غتستاطع تستمر وهو الشرط الثاني اللي تكلمنا على الذكر باش يبقى سابت ويعطي الثمار ديالو
اذا راه فقه الإيمان وفقه النفس هادشي مرتبط بواحد الإرتباط وثيق بالكلام اللي تكلمنا عليه اللي هو شروط ديال الاستمرار في ذكر الله عز وجل وشروط ديال السير الى الله سبحانه وتعالى. اللهم ارنا الحق حقا وارزقنا اتباعه
وارنا الباطل باطلا وارزقنا اجتنابه. واعنا على ذكرك وشكرك وحسن عبادتك. واجعلنا من التوابين واجعلنا من المتطهرين واغفر لنا اجمعين واخر دعوانا ان الحمد لله رب العالمين والسلام عليكم ورحمة الله
اللهم اعنا على ذكرك وشكرك وحسن عبادتك واجعلنا من التوابين واجعلنا من المتطهرين. ودوما يتجدد اللقاء بمشيئة